Göttscheabarisch

GöttscheabarischMaridi Tscherne: Wörterbuch Gottscheerisch-Slowenisch. Einrichtung für die Erhaltung des Kulturerbes Nesseltal, Koprivnik/Nesseltal 2010. oda Gottscheearisch (englisch „Granish“Granish – a Minority Language Spoken in Slovenia gnennt) is a boarischa Dialekt, wo bis 1941 de Haptsproch in da domolign boarischn Sprochinsl Gottscheaba Land (Gottscheer Land) im Sidn vo da Untakrain im heitign Slowenien wor. Göttscheabarisch gheat zua siidboarischn Dialektgruppm. Im Göttscheabarisch san vui oidboarische Relikte dahoidn. Da Dialekt guit ois oana vo de oitatimlichstn Dialekte vom Boarischn.

Göttscheabarisch wead vo da UNESCO ois stoark bedrohte Sproch (critically endangered language) eigstuft. De moastn Lait de wo Göttscheabarisch ren lebm in da USA. Do werds owa nua no vo da ejtastn Generation gredd wead, wo ia Kindheit in Göttscheab (Gottschee) vabrocht hom. Aa in Kanada, Östareich und Deitschland gibts Lait, de wo des owa nua ois Zwoatsproch nutzn.Anja Moric: Usoda Kočevskih Nemcev - Ohranjanje identitete kočevskih Nemcev. Diplomsko delo, Univerza v Ljubljani, 2007

In Slowenien gibts a poa Famijn, bsundas im Toi Moschnitze zwischen Pöllandl (Kočevske Poljane) und Tschermoschnitz (Črmošnjice), wo de Sproch teiweis no vawendn.Pokrajinski muzej Kočevje: Vsi niso odšli / Nicht alle sind gegangen Woarscheinli gibts owa koane Kinda mea, wo des ois Muadasproch leana duan.

 Phonologie 

 Kuaze Vokale 
 a (aus e/ä, ë und in Lehnweatan): harzə (Heaz), katschə (Schlanga, < slowenisch kača)
 gschlossans e (aus e und ö): engl (Engl), endrn (endan), lechr (Lecha)
 i (aus i und ü): khint (Kind), jingar (jinga)
 offans o (aus a): bossr (Wossa)
 ö (zwischn o und ö, aus o): khöpf (Kopf), löch (Loch)
 ü (zwischn u und ü, aus u): hünt (Hund)

 Lange Vokale 
 â (aus æ, ë, ou, öu in kontrahiatn Suibm und in Lehnweatan): gâbm (gebm), pâm (Baam), pâmr (Baama), 'sâbl (Sabl, < slowenisch 'sablja)Marko Snoj: Slovenski etimološki slovar. Modrijan, Ljubljana 2003. S deitsche Wort Säbel kimmt ausm Slawischn.
 gschlossans ê (aus e): êdl (edl)
 î (aus i und ü): lîgn (liegn)
 ô (zwischn o und ö, aus o): khône (Traung, mhd. < kone „Eheweib“), ôbm (obm)
 offans û (aus â und a): nûme (Nama)

 Diphthonge 
 ai (aus î, iu und in Kontraktiona): baip (Weib), laitə (Leute), gəlait (gelegt), gərait (geredet)
 aü (aus û): maüsch (Maus), haüsch (Haus)
 au (aus al und ël): baut (Woid), hausch (Hois)
 ea (aus ê, œ und ë vor r): khlea (Klee), 'schean (scheen), eardə (Eadn)
 iə (aus ie, üe und i vor r): liəp (liab), hiətə (Hiat), miər (mia)
 oa (aus ô und o vor r): proat (Brod), khoarn (Korn)
 oi (aus ei und in Kontraktionen): 'schtoin (Stoa), proit (broad), gəshoit (gsogt)
 uə (aus â und a vor l, n, r, s und Dentalen): juər (Joar), huəshə (Hos, Kanickl)
 üə (aus uo): güət (guad), tüən (doan)

 Morphologie 
De Konjugation vo de Verbm stimmt mit de andan boarischn Dialekte ziemle iwaein. S Praeteritum is ebmfois valorn ganga und wead duachs Perfekt dasetzt. Andasta ois wiar im Middlboarischn vaschwindds s Praefix ge- vom Partizip Perfekt in da Regl ned. Da Konjunktiv II bleibt dahoidn und griagt ba de stoarkn Verbm de Endung -öt: nâmöt (standarddt. 'nähme').

Vui maskuline Substantive trogn andasta ois wia in andan boarischn Dialektn de Pluralendung -ər bzw. -r: pâmr (Baam), 'schtoindr (Stoana). De Vakloanarungsendung -lain is voi dahoidn, ko owa za -le vakiazt wean. A Genitivforma san im Göttscheabarisch belegt: wuətrsch haüsch (s Haus vom Vodan), danebm gibts owa aa de boarische Form: in wuətr shain haüsch (am Vodan sei Haus). Aa dees Adverb 'schmoarönsch (in da Fruah) is a Obkiazung vom Genitiv „[de]s Morgens“.

 Verb "shain" (sein') 
Presens
 göttscheabarisch middlboarisch I pinI bin dü pischtdu bist ar, shi, es ischtea, se, des is   bir shaibmmia san ir shaitees seids     shai hentse san

Perfekt
 göttscheabarisch middlboarisch I pin gebanI bin gwen dü pischt gebandu bist gwen ar, shi, es ischt gebanea, se, des is gwen bir shaibm gebanmia san gwen ir shait gebanees seids gwen     shai hent gebanse san gwen

 Verbm: 'doa, kena, miassn, woin, wean' 

 I tün, khonn, müss, bill, bert
I dua, ko, muass, wui, wead

 Dü tüscht, khonscht, müscht, bilscht, berscht
Du duast, konnst, muasst, wuist, weasd

 Ar (shi, es) tüt, khonn, müss, bill, bert
Ea (se, des) duat, ko, muass, wui, wead

 Syntax 
De Syntax untascheidd si ned vom iwrign Boarisch.

Beispui
 A güatr Urbaita khonn güat vrdian’.
A guada Orwada ko guad vadeana.

 Heant abakh hent di maistn Göttscheabare Paüern geban.
Friara amoi san de moastn Göttscheabara Bauan gwen.

 Bia hoisset inshr dar neie Pirgamaistr? - I böss’ et.
Wia hoasst unsa neia Buagamoasta? - I woass net.

 Buas tüscht dü? - I tün nisch.
Wos duast du? - I dua nix.

 Namab’r in Tsük. Es ischt tse bait tse gean.
Nemama an Zug. Dees is z weit zan geh.

 Buhin geascht dü? - I gean inkhafm.
Wohi gehst du? - I geh eikaffn.

 I hon tsbean Priadre ünt drai Shbeschtern.
I hob zwoa Briada und drei Schwestan.

 Ar hot a Vraintin in Bian.
Ea hod a Freindin z Wean.

 Shai bunent in New York.
Se wohna z New York.

 Benn shi Epfl Schtrüdl mochet, ottr geab’r olle hin assn.
Wenn se Opfestrudl mocht, nacha genga ma oi hi essn.

 Shi khonn moarn et kham, shi müss gean urbaitn.
 Se ko morgn ned kema, se muass orwadn geh.

 Lexik 
Da Wortschotz is haptsächli boarisch, wia z. B. ertokh (Eadog, Diansdog), pfinstokh (Pfinsda, Donnasdog) und pfoit (Pfoad, Hemad). Aa da Karntnarische Einfluss mochd se bemeakboar: lai (nua) oda Verbm af -azn wia z. B. gelmazn (schrein).

Dazua gibts natiale Lehnweata ausm Slowenischn, ausm Kiraleatein bzw. ausm Italienischn: jöken (woana, < slowen. jokati), râzle (Antn, < slowen. raca), kölar (Hoiskrogn, <ital. collare).

A poar Wortbeispui:

 göttscheabarisch middlboarisch Bian Wean derplietn vabluadn, dabluadn  gross, greasser gross, gressa Hoachtseit, -tseitn Hozat, -zatn hoissn hoassn hüttsn hutschn (schaukln) iberol iwaroi Iberplaiboch Essnsrestln ('Iwableibsln') ibrikh iwrig jüchaitsn juchatzn kreakn greischn Krischpam Christbaam Mütr Muada nisch nix Rosch, Rescher Ross, Ressa Tsimmermonn, -mander Zimmamo, -monna    Ttüsl Rausch, Dusl Ubmt Ombd ümdran umdraan unlegn oziagn, (Gwand) olegn Uerlop Urlab uschtraitn ostreidn venvai, venf fimfe, fimf Verschtont Vastond VutrVoda 

 Sprochbeispui 
A berihmts Göttscheaba Voiksliadl geht so:

Pain RoashnprünnPain Roashnprünn af gottschee.de

Pain Roashnprünn, pain Roashnprünn,
hon i tsboi Reashlain vünn.
A plubas ünt oins baiss bia Shneab,
dia vinnat mon lai in Göttscheab.
Pain Roashnprünn, pain Roashnprünn.

Pain Roashnprünn, pain Roashnprünn,
hon i tsboi Vegalain vünn.
Dia shingant ju shö shiass ünt schean,
due müss ju lai dos Loid vargean,
Pain Roashnprünn, pain Roashnprünn.

Pain Roashnprünn, pain Roashnprünn,
hon i main Diarndle vünn.
Ünt bia i du gashassn pin,
du khimmat a Göttscheabarin.
Pain Roashnprünn, pain Roashnprünn.Ban RosnbrunnBan Rosnbrunn, ban Rosnbrunn,hob i zwoa Resal gfundn.Oans blau und oans weiss wia Schnee,de findd ma nua z Göttscheab.Ban Rosnbrunn, ban RosnbrunnBan Rosnbrunn, ban Rosnbrunn,hob i zwoa Vogal gfundn.De singa jo so siass und schee,do muass scho glei dees Leid vageh.Ban Rosnbrunn, ban RosnbrunnBan Rosnbrunn, ban Rosnbrunn,hob i mei Deandl gfundn.Und wiar i do gsessa bin,do kimmt a Göttscheabarin.Ban Rosnbrunn, ban Rosnbrunn Schau aa 
 Karntnarisch
 Siidboarisch

 Beleg 

 Literatua 
 Walter Tschinkel: Wörterbuch der Gottscheer Mundart. 2 Bände. Mit Illustrationen von Anni Tschinkel. Studien zur Österreichisch-Bairischen Dialektkunde. Verlag der Österreichischen Akademie der Wissenschaften, Wean 1973.
 Maridi Tscherne: Du höscht lai oin Hoimöt. Gottscheer Mundart-Liederbuch. Slowenischer Gottscheer Verein Peter Kosler, Ljubljana 2010.
 Maridi Tscherne: Beartərpiəchla - Göttscheabarisch-Kroinarisch. Kočevarsko-slovenski slovarček [Wörterbuch Gottscheerisch-Slowenisch]. Einrichtung für die Erhaltung des Kulturerbes Nesseltal, Koprivnik/Nesseltal 2010.
 Martha Hutter: Gottscheerisch - an introduction to the language of the Gottschee Germans. 1994
 Horst Krautland: De Khöscht ahoime in Göttscheab - die Kost daheim in Gottschee''. Gottscheer Landsmannschaft Klagenfurt, 2008; (oanzigoartigs Kochbiachl; in göttscheabarisch und deitsch gschriebm).

 Im Netz 
 Lieder in der Gottscheer Mundart auf gottschee.de
 Gottscheerisch for English Speakers, Gottscheer Relief Association, New York

Kategorie:Bairische Sprache
Kategorie:Bairische Kultur
Kategorie:Kärnten
Kategorie:Slowenien